312 मरीजों का चेकअप, दवाएं दीं
डॉ.सुदीप शर्मा की 20वीं पुण्यतिथि पर डॉ. सुदीप मेमोरियल चेरिटेबल ट्रस्ट की ओर से चेकअप कैंप का आयोजन ओल्ड शाहपुर रोड पर किया गया। कैंप में एसएमओ डॉ. भूपिंद्र सिंह सीनियर फार्मासिस्ट मनोहर ओबराय ने मुख्य रूप से शिरकत की और रिबन काटकर कैंप का शुभारंभ किया।
कैंप में डा विनय शर्मा डा मिश्रा ने मरीजों का चेकअप किया और मुफ्त दवाइयां भी दी गई। कैंप में कुल 312 मरीजों का चेकअप किया गया। इस मौके डॉक्टरों ने मरीजों को स्वस्थ रहने के लिए जरूरी िटप्स भी दिए। डा विनय शर्मा ने बताया कि डा सुदीप शर्मा एक बढ़िया सर्जन थे और उन्होंने अपना सारा जीवन मरीजों की सेवा में लगाया। उन्होंने बताया कि ट्रस्ट की ओर से उनकी याद में अनेकों प्रोजेक्ट किए जाते हैं। इसके अलावा ट्रस्ट की ओर से समय समय पर एड्स के प्रति जागरूकता कैंप, बच्चों के लिए चाइल्ड-लाईन 1098 युवाओं को नशे के प्रति जागरूक करने के लिए सेमिनार लगाए जाते हैं। उन्होंने कहा कि आने वाले समय में भी ट्रस्ट की ओर से ऐसे लोक भलाई कार्यक्रम करवाए जाते रहे हैं। इस मौके पर चेयरमैन एसपी शर्मा, को-ऑर्डिनेटर रश्मि शर्मा मौजूद थे।
कैंप के दौरान उपस्थित एसएमओ भूपिंद्र सिंह ट्रस्ट सदस्य।
सहूलियत
hin_Deva hin_Deva hin_Deva hin_Deva kas_Deva